**קופראי** (שם מדעי: ***Bos sauveli***) הוא מין בקר בר שוכן יער הנפוץ בעיקר בצפון קמבודיה, ועם אוכלוסיות קטנות יותר בדרום לאוס, וייטנאם המערבית, ובמזרח תאילנד. מין זה נודע לזואולוגים בשנת 1937, ונחשב מאז לאחד מהגילויים הגדולים ביותר של הזואולוגיה עד גילויה של הסאולה בשנת 1993 (אף היא סוג של בקר נדיר מאוד).

תיאור
-----

הקופראי נחשב כקרובם של שור הבר והגאור. בין הפרסתנים הגדולים, הקופראי יכול להתקרב לגודל דומה של תאו אסייתי. מידות בקר זה הוא 2.1-2.3 מטר לאורך הראש והגוף, לא כולל זנב באורך של מטר נוסף, ו-1.7-1.9 מטר בגובה הכתף. משקל המין נע בין 680–910 ק"ג. דיווחים לא מאומתים של משקל של כ-1,700 ק"ג מווייטנאם נחשבים למפוקפקים, שכן הם עולים בהרבה על המשקל המצוי עבור המין.

לקופראי יש גוף גבוה אך צר, רגליים ארוכות וגב קמור. צבע המין הוא אפור, חום כהה או שחור. קרני הנקבה הן בצורת נבל ובעלי התפתלות כלפי מעלה, כמו לאנטילופה. קרני הזכר הן רחבות ומקומרות קדימה ולמעלה, והן מתחילות להישחק בקצוות בגיל שלוש שנים. לשני המינים יש נחיריים מחורצות וזנבות ארוכים.

הקופראי חי בגבעות נמוכות, ומיוערות באופן חלקי, וניזון בעיקר עשבים. הוא פעיל יום, אוכל בשטח הפתוח בלילה ותחת מעטה היער במשך היום. הם חיים בעדרים של עד 20 פרטים, בדרך כלל רק של פרות ועגלים, אך גם שוורים במהלך העונה היבשה.

מצב
---

הערכה היא שישנם פחות מ-250 קופראי שנותרו בעולם. מספרים נמוכים אלה מיוחסים לציד בלתי מבוקר על ידי מקומיים וחיילים, בשיתוף עם מחלות שעברו מבקר ואובדן בית הגידול.

קופראי לא נצפה מאז 1983, ומספר חיפושים אחר בעלי החיים העלה חרס. דו"ח IUCN של שנת 2008 מסווג את הקופראי כמין הנמצא בסכנת הכחדה (וייתכן שנכחד מהעולם).

אין אוכלוסייה בשבי. הפרט היחיד שהיה בגן חיות מערבי נשלח לגן החיות בווינסן שבפריז בשנת 1937 (תמונתו מופיעה למעלה); הוא שימש כהולוטייפ עבור אשיל אורבן. הפרט מת בתחילת מלחמת העולם השנייה.

קשר למינים אחרים
----------------

מחקר שפורסם על ידי אוניברסיטת נורת'ווסטרן ב-*Journal of Zoology* הלונדוני הצביע על כך כי השוואת רצפים של המיטוכונדריה מראה כי הקופראי יכול להיות הכלאה בין זבו ובנטנג, אך מחברי המחקר ביטלו את השערתם, לאחר שגולגולת קופראי מסוף הפליסטוקן או תחילת ההולוקן נמצאה. מחקר גנטי מאוחר יותר תומך במסקנה זו שהקופראי איננו בן-כלאיים.

קישורים חיצוניים
----------------

ויקישיתוף מדיה וקבצים בנושא **קופראי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* קופראי, באתר אנציקלופדיה בריטניקה (באנגלית)
* מידע על קופראי

הערות שוליים
------------

1. ↑  קופראי באתר הרשימה האדומה של IUCN
2. ↑  חיפוש אחר החיה הלאומית של וייטנאם, 4 במאי 2006 כתבה באתר
3. ↑  שמירת טבע בצפון תאילנד, באתר www.gotravel.co.il
4. ↑  קופראי, באתר הרשימה האדומה של IUCN
5. ↑  Wildlife Extra, Petside (ב־American English)
6. ↑  תמונה של הפרט בגן החיות, באתר ויקיפדיה האנגלית
7. ↑  Northwestern biologists demote Southeast Asia's 'forest ox', EurekAlert! (באנגלית)
8. ↑  G. J. Galbreath, J. C. Mordacq, F. H. Weiler (2007) **An evolutionary conundrum involving kouprey and banteng: A response from Galbreath, Mordacq and Weiler**. *Journal of Zoology* 271 (3), 253–254.

| פרים |
| --- |
| בקר |
| פר | יאק הבית • יאק הבר • גאור • גאיאל • בנטנג • קופראי • בקר הבית |  |
| ביזון | ביזון אמריקאי • ביזון אירופי |
| תאו | תאו מים • תאו אסייתי • תאו הפיליפינים • אנואה השפלה • אנואה ההרים |
| סינצרוס | תאו אפריקני |
| סאולה | סאולה |
| סלילני קרניים |
| קודו | קודו ניאלה • קודו הרים • בונגו • קודו זוטר • קודו משורטט • קודו סילבטיכוס • קודו הביצות • קודו גמלוני |
| אילנד | אילנד ענק • אילנד מצוי |
| קצרי קרניים |
| ארבע קרן | ארבע קרן |
| נילגאי | נילגאי |